Helô! Francesca Elena Sciarrillo ydw i a dwi’n 26 oed. Mi ges i fy magu yn Sir y Fflint ond dwi hefyd yn dod o deulu Eidalaidd; symudodd fy neiniau a’m teidiau i Gymru yn y chwedegau i greu bywyd gwell i fy nheulu.

Yn 2019, symudais yn ôl i’r Wyddgrug yn Sir y Fflint – y dref lle gefais fy magu – ar ôl astudio gradd a gradd meistr mewn Llenyddiaeth Saesneg ym Mhrifysgol Bangor. Bellach dwi’n byw yn Rhewl, pentref bach ger Rhuthun yn Sir Ddinbych.

Heb os nac oni bai, dwi’n hapusaf pan mae gen i lyfr yn fy llaw. Mi wna i ddarllen yn unrhyw le – ar y soffa neu wrth ymyl yr afon lle dwi’n byw, neu hyd yn oed yn cerdded i lawr y stryd – ond dwi ddim yn argymell gwneud hynny! Yn y brifysgol, roedd rhaid i mi ddarllen hyd at dri llyfr bob wythnos wrth astudio Llenyddiaeth Saesneg: sefyllfa ddelfrydol iawn i lyfrbryf fel fi! Dwi’n caru llenyddiaeth ffeministaidd yn enwedig, ac yn ffan mawr o awduron benywaidd cyfoes. Dwi wastad yn chwilio am argymhellion darllen ac wrth fy modd yn sgwrsio â theulu a ffrindiau am lyfrau sydd wedi cael argraff fawr arna i.

Mae llyfrau a darllen yn chwarae rôl anferth yn fy mywyd, ac a bod yn hollol onest, mi fyswn i ar goll heb fy silffoedd llyfrau a’m cerdyn llyfrgell! Fel plentyn, mae rhai o fy hoff atgoffion yn cynnwys llyfrau: o ddarllen stori bob nos cyn gwely efo Mam, Dad neu fy chwaer, i’r cyffro o ddewis llyfrau fy hun yn llyfrgell yr ysgol. Roedd fy nhrwyn wastad mewn llyfr (does dim llawer wedi newid!), ac roeddwn i wrth fy modd yn adrodd straeon i Mam wrth gerdded adra o ysgol, neu ysgrifennu straeon bach fy hun ar ôl cael fy ysbrydoli gan wahanol lyfrau.

Trwy gydol fy mywyd, dwi wedi troi at lyfrau am gysur, ac mae’r cymeriadau sy’n byw o fewn tudalennau fy hoff lyfrau wedi bod yn ffrindiau i mi. Dyma un o’r prif resymau pam dwi’n teimlo mor gryf am annog plant a phobol o bob oedran i ymweld â’u siop lyfr neu lyfrgell leol i ddarganfod y bydoedd hudol sy’n bodoli rhwng y cloriau.

Mae gen i nai ifanc sy’n ddwy a hanner a dwi wrth fy modd yn prynu llyfrau iddo i’w mwynhau ac i’w helpu i ddatblygu ei iaith a’i ddychymyg. Dwi’n siŵr y bydd nifer o’r llyfrau gwych fydd yn cyrraedd rhestr hir gwobrau Tir na-n-Og yn ysbrydoliaeth berffaith ar gyfer anrhegion i fy nai bach!

Dysgais Gymraeg fel oedolyn ac mae llyfrau Cymraeg wedi bod yn allweddol i fi ar fy nhaith i ddysgu’r iaith. Dwi hefyd wedi cael y pleser o ailddarganfod rhai o fy hoff lyfrau o fy mhlentyndod eto, sy’n hollol hyfryd. Rŵan dwi edrych ymlaen yn fawr iawn at ddarllen a dathlu lleisiau newydd, a chyfarfod ag awduron newydd, ar restr gwobrau Tir na n-Og 2022!

Mae dysgu Cymraeg wedi newid fy mywyd ac wedi agor drws i bob math o bethau diwylliannol fel cerddoriaeth, barddoniaeth a llenyddiaeth sy’n hollol newydd i mi. Yn fy marn i, un o’r ffyrdd gorau o ymgolli’ch hun yn yr iaith Cymraeg yw trwy ddarllen – ac rydyn ni mor lwcus yma yng Nghymru fod gennym gymaint o awduron a straeon anhygoel i’w rhannu efo’n gilydd a mwynhau.

I fi, mae’r byd yn lle disgleiriach oherwydd llyfrau a’r hapusrwydd maen nhw’n dod i’n bywydau. Dwi’n caru ein hiaith ni yma yng Nghymru ac wrth fy modd yn darllen straeon sydd wedi cael eu hysgrifennu yn yr iaith Gymraeg. Felly, mae’n fraint wirioneddol i mi fod yn un o feirniad gwobrau mawreddog Tir na n-Og – ac yn brofiad dwi’n gwybod y bydda i’n ei drysori am flynyddoedd i ddod.

Hello! I’m Francesca Elena Sciarrillo and I’m 26 years old. I grew up in Flintshire but I also come from an Italian family; my grandparents moved to Wales in the 1960s to create better lives for my family.

In 2019, I moved back to Mold – the town where I grew up in Flintshire – after studying a degree and master’s degree in English Literature at Bangor University. Now, I live in Rhewl, a small village outside Rhuthun in Denbighshire.

Without a doubt, I’m happiest when I have a book in my hand. I’ll read anywhere – on the sofa or next to the river where I live, or even walking down the street – but I don’t recommend doing so! At university, I had to read up to three books every week as an English Literature student: a very ideal situation for a bookworm like me! I especially love feminist literature and am a big fan of contemporary women writers. I’m always looking for reading recommendations and love chatting to family and friends about books that have really impressed me.

Books and reading play a huge role in my life and, to be completely honest, I would be lost without my bookshelves and library card! As a child, some of my best memories included books: from reading a story every night before bed with Mum, Dad or my sister, to the excitement of choosing my own books from the school library. My nose was always in a book (not much changed!) and I loved telling stories for Mum walking home from a school, or writing little stories myself after being inspired by different books.

All my life, I’ve turned to books for comfort, and the characters who live within the pages of my favourite books have been my friends. This is one of the main reasons why I feel so strongly about encouraging children and people of all ages to visit their local bookshop or library to discover the magical worlds that exist between the covers.

I have a young nephew who is two and a half years old, and I love buying him books to enjoy and to help him develop his language and temperament. I’m sure quite a few of the great books that are going to be longlisted for the Tir na-n-Og awards will be the perfect inspiration for gifts for my little nephew!

I learnt Welsh as an adult, and Welsh books have been instrumental for me on my journey to learn the language. I’ve also had the pleasure of re-discovering some of my favourite books from childhood again, which is absolutely gorgeous. Now, I’m really looking forward to reading and meeting new voices on the Tir na n-Og 2022 awards list!

Learning Welsh has changed my life and has opened a door to all sorts of cultural things like music, poetry and literature that are completely new to me. In my opinion, one of the best ways to immerse yourself in the Welsh language is through reading – and we are so lucky here in Wales that we have so many amazing writers and stories to share with each other and enjoy.

For me, the world is a brighter place because of books and the happiness they bring to our lives. I love our language in Wales and love reading stories that have been written in the Welsh language. So, it’s a real privilege for me to be one of the prestigious Tir na n-Og awards judges – and an experience I know I’ll treasure for years to come.